dh-unibe/image-text_koenigsfelden-charters-post-1500 huggingface dataset:
Wolgebornē, erwirdign̄, geistlichn̄ frown̄ unnser
früntlich gruͦs und was wir eren liebs und guͦtz vermoͤgend, ✳ syend üch zuͦ alln̄ ziten von uns berett
zuͦvor ✳ und thuͦnd üwern̄ gnadn̄ zewüssn̄, ✳ das wir
dem span nach, so zwüschn̄ üwern̄ gnadn̄ ✳ und
Caspar Effinger ✳ sich erhept hat, ✳ von des wildpans
wegn̄ ✳ in ettlichm̄ begriff des Kestenbergs, ✳ das
wir uff schrifftlich ermanung unnser gnaͤdigen
hrn̄ von Bern ✳ guoͤtlichn̄ zeberichten, ✳ nütt vermoͤgen ✳ haben ✳ unnd demnach vereint ✳ unnd verkündend üwern̄ gnedn̄ ✳ maͤntag neͤchst vor letare
durch üwer volmeͤchtig bottschafft ✳ zuͦ fruoͤger rattzitt ✳ vor unseren gnaͤdign̄ herren von Bernn
ze sin ✳ und alda ✳ clag, ✳ antwurt, ✳ red, ✳ wiͤderred ✳ zebruchn̄ ✳ mit erschinung ✳ üwer kùntschafft, ✳ so wir
verhoͤrt ✳ und uffgenomē habn̄, ✳ die wir ouch dem
schriber selbs, ✳ wenn sy von im geloͤst werdend, ✳
hinuff zetragn̄ ✳ und mit üwer bottschafft ✳ ze erschinē
beveln̄ habn̄. datum: Valentini martiris anno
iiii lxxxxv ͦ.
Hemmā von Mülinē, ritteˀ, ✳ Walther
von Halwill, Gilian Schoͤni,
vogt zuͦ Schenckenberg.
Staatsarchiv
AARGAU
K ✳ T ✳ 2 ✳
Königsf. 828 / 01
Effingˀ
tag satzùng ✳
wiltpand